Պետրոս Ղազարյան (կենսաքիմիկոս)

Անվան այլ կիրառումների համար տե՛ս՝ Պետրոս Ղազարյան (այլ կիրառումներ)Պետրոս Արամի Ղազարյան (հունվարի 2, 1946(1946-01-02), Ախալցխա, Վրացական ԽՍՀ, ԽՍՀՄ), հայ կենսաքիմիկոս, բժշկական կենսաքիմիայի մասնագետ, կենսաբանական գիտությունների դոկտոր (1986), պրոֆեսոր, հինգ միջազգային ակադեմիաների ակադեմիկոս՝ Նյու-Յորքի գիտությունների ակադեմիայի, Ռուսաստանի բնական գիտությունների ակադեմիայի, ՌԴ բժշկատեխնիկական գիտությունների ակադեմիայի, Եվրոպայի բնական գիտությունների միջազգային ակադեմիայի (Գերմանիա), Էկոլոգիայի միջազգային ակադեմիայի ակադեմիկոս (2000)։


== Կենսագրություն ==
Պետրոս Արամի Ղազարյանը ծնվել է 1946 թվականին Ախալցխայի շրջանի Նաոխրեբի գյուղում։ 1969 թվականին ավարտել է Երևանի պետական համալսարանի կենսաբանական ֆակուլտետի կեսաքիմիայի բաժինը։ 1971-1974 թվականներին աշխատել է ՀՀ ԳԱԱ կենսաքիմիայի ինստիտուտում` որպես ավագ գիտաշխատող, 1974-1990 թվականներին՝ Երևանի բժիշկների կատարելագործման ինստիտուտում (այժմ` Առողջապահության ազգային ինստիտուտ) որպես ավագ գիտաշխատող և կենսաքիմիայի լաբորատորիայի վարիչ, 1990 թվականից՝ ՀՀ առողջապահության նախարարության Արյունաբանության և արյան փոխներարկման ԳՀԻ-ի (այժմ՝ Հեմատոլոգիայի կենտրոն) կենսաքիմիայի գիտաարտադրական բաժնի և պրոբլեմային լաբորատորիայի վարիչ, կենսաքիմիայի և կրիոկենսաբանության գիտաարտադրական բաժնի հիմնադիր, 1995 թվականից միաժամանակ՝ կենտրոնի գիտության գծով փոխտնօրեն։ 1994-1998 թվականներին ԵՊՀ օրգանական քիմիայի ամբիոնի պրոֆեսոր, 1998 թվականից՝ քիմիական ֆակուլտետի դեղագործության բաժնի դեղագիտական քիմիայի ամբիոնի պրոֆեսոր։ 2016 թվականից Կրթության միջազգային ակադեմիայի Հայբուսակ համալսարանի «Բժշկական կենսաքիմիայի և քիմիայի» ամբիոնի վարիչն է։
1975 թվականից Հայաստանի կլինիկական կենսաքիմիկոսների գիտական ընկերության գիտքարտուղարն է, 2005 թվականից «Արյուն» գիտագործնական ամսագրի (Armenian Journal Blood and Cancer) գլխավոր խմբագրի տեղակալ, «Ֆարմա» գիտագործնական ամսագրի պատասխանատու խմբագիր։
Հեղինակ է ավելի քան 500 գիտական աշխատությունների։
Պետրոս Արամի Ղազարյանի ղեկավարությամբ պաշտպանվել են ավելի քան 30 թեկնածուական և դոկտորական ատենախոսություններ։ Հեղինակ է 7 գյուտերի, որոնք ներդրվել են Հայաստանում, Ռուսաստանի Դաշնությունում և Իսրայելում գործնական բժշկության մեջ։ Ղազարյանը մասնակցել է բժշկագիտության և կենսաքիմիայի տարբեր բնագավառներին նվիրված ավելի քան 80 միջազգային կոնգրեսների ու համաժողովների աշխատանքներին։


== Երկեր ==
Хроматографические методы, 1982
Нарушения фосфоритного отмена, 1985
Мембранные аспекты патогенеза периодической болезни, 2012, Германия
Мембранные аспекты патогенеза при легчоного-сердечной недостаточности, 2012, Германия


== Անդամակցություն, պարգևներ ==
Արյունաբանների միջազգային գիտական ընկերության անդամ
Ամերիկայի Կենսագրական ինստիտուտի գիտական խորհրդի պատվավոր անդամ, 1998
Եվրոպայի կեսաքիմիկոսների միջազգային գիտական ընկերության անդամ
Ամերիկայի քիմիկոսների ասոցիացիայի (բժշկական կենսաքիմիա) անդամ
«Տարվա մարդ» կոչում, 1998
ՀՀ կրթության և գիտության նախարարի պատվոգիր
ՀՀ առողջապահության նախարարի պատվոգիր
ՀՀ ԱՆ պրոֆեսոր Յոլյանի անվան արյունաբանական կենտրոնի հուշամեդալ


== Ընտանիք ==
Կինը՝ Էրիդա Հայրապետյան-Ղազարյան, հայոց լեզվի և գրականության հետազոտող ուսուցչուհի
Որդին՝ Արամ Ղազարյան, դեղագործ, կենսաբանական գիտությունների թեկնածու, «Ֆարմա» գիտագործնական ամսագրի գլխավոր խմբագիր
Որդին՝ Արման Ղազարյան, դեղագործ, կենսաբանական գիտությունների թեկնածու


== Գեղանկարչական գործունեություն ==
Պետրոս Ղազարյանը 2015 թվականից՝ 69 տարեկան հասակում, սկսել է գեղանկարչական գործունեություն և առաջին տարում ստեղծել 50-ից ավելի բնանկարներ, որոնց թեման հիմնականում հայկական բնաշխարհն է։ Սկզբում զբաղվել է մետաղի դրվագմամբ և մասնակցել մրցույթների։
2016 թվականին Հովհաննես Շարամբեյանի անվան ժողովրդական ստեղծագործության կենտրոնում բացվել է Պետրոս Ղազարյանի գեղանկարչական աշխատանքների անհատական ցուցահանդեսը «Հայրենի բնաշխարհ» խորագրով։


== Պատկերասրահ ==
Պետրոս Ղազարյանի «Հայրենի բնաշխարհ» ցուցահանդեսը Ժողովրդական արվեստի թանգարանում
		
		
		
		
		
		
		


== Ծանոթագրություններ ==